6 Նա եկեալ * Որոյ * իւրն է թագաւորութիւն եւ նա է յոյս հեթանոսացե որպէս * եւ պատմեացն Մովսէս եւ յարուցեալ թագաւոր համաշխարհական զամենայն ազգս հնազանդելով եւ * զթագաւորութիւն իւր * ազգի այլում ոչ փոխեալ զ ըստ ասացելոյն * Դանիելի։ 7 Նա եւ Դաւթի իսկ որոյ * որդի անուանեցաւ Քրիստոս բղխեալ ի սրտէ * հոգեպատում բարբառով մարգարէին զհանգամանս թագաւորին յայտ արարեալ նախ՝ թէ Գեղեցիկ է քան զամենայն որդիս մարդկան եւ շնորհս սփռէ ի շրթանց իւրոց ա եւ գեղեցիկ ոչ զկերպարանացն այլ զանզուգական փառացն ասէ ։ 8 Եւ դարձեալ՝ թէ Ա՛ծ զսուր քո ընդ մէջ քո հզաւր զի վայելէ ճշմարտութեան քում բ։ 9 Ապա յետ այնորիկ * միանգամայն իսկ վճիռ տայ թէ Աթոռ քո Աստուած յաւիտեանս յաւիտենից գաւազան ուղղութեան՝ գաւազան արքայութեան քոյգ եւ նշանակէ թէ աւծեալն է * այն * զոր եւ ինքն իսկ մարգարէն զմուտս աւծելոյն երգէր * ասելովն թէ Վասն այսորիկ աւծ զքեզ Աստուած Աստուած քո * իւղով ուրախութեան առաւել քան զընկերս քոդ։